Diari Oficial de la Generalitat Valenciana


Sumari del DOGV 9214, del 12-11-2021 (2021/10011)

RESOLUCIÓ de 14 d'octubre de 2021, de la Conselleria d'Hisenda i Model Econòmic, per la qual s'autoritza la modificació de dades descriptives relatives a la manera de concessió, a la denominació i a la descripció i finalitat de la línia de concessió directa S0565, «Entitats locals. Despeses foment del comerç detallista (bons de comerç)». Expedient 11.011/21-155.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9214

Data del DOGV
:   12-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10250


Data del document
:   14-10-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 14 d'octubre de 2021, de la Conselleria d'Hisenda i Model Econòmic, per la qual s'autoritza la modificació de dades descriptives relatives a la manera de concessió, a la denominació i a la descripció i finalitat de la línia de concessió directa S0565, «Entitats locals. Despeses foment del comerç detallista (bons de comerç)». Expedient 11.011/21-155. [2021/10708]  
  
L'annex de transferències corrents del programa 761.10, Ordenació i promoció comercial i artesana, es va incloure mitjançant una esmena en el procés d'elaboració del pressupost la línia S0565, «Entitats locals. Despeses fomente del comerç detallista (bons de comerç)», que té com a beneficiàries les entitats locals valencianes: ajuntaments, mancomunitats i entitats locals menors, amb un import assignat de 5.000.000 d'euros, com a manera de concessió d'aquestes figura la concessió de concurrència competitiva.  
No obstant això, donada la incertesa de l'evolució de la pandèmia i les restriccions que han hagut de continuar aplicant-se en aquest exercici per part de la Conselleria d'Economia Sostenible, Sectors Productius, Comerç i Treball, es va considerar necessari donar una resposta urgent, adoptant mesures de caràcter extraordinari per a pal·liar els efectes negatius i ajudar als col·lectius més afectats, així com a les entitats locals valencianes a garantir la seguretat i la salut de la ciutadania, així com a reactivar l'activitat econòmica i la promoció del comerç minorista local i l'artesania en els seus municipis i, entenent que concorren les circumstàncies excepcionals i raons d'interés públic, social i econòmic previstes en l'article 168.1.c de la Llei 1/2015, d'hisenda pública, sector públic instrumental i subvencions, es va tramitar el decret d'aprovació de les bases reguladores de concessió directa d'ajudes extraordinàries, aprovat com a Decret 64/2021, de 14 de maig, pel Consell.  
  
Atés que la línia S0565, prevista inicialment per a aquestes ajudes, té com a manera de concessió la concurrència competitiva, mentre que el Decret 64/2021 regula les seues bases per a la concessió directa d'aquestes, la conselleria proposa modificar les dades descriptives relatives a la manera de concessió de concurrència competitiva, alhora que adaptar les relatives a denominació, descripció i finalitat a l'objecte i contingut del Decret.  
A aquest efecte, i en virtut del que es disposa en la disposició addicional tercera del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, i en l'article 21 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Modificar, en l'annex de transferències i subvencions corrents del programa 761.10, Ordenació i promoció comercial i artesana, la manera de concessió de la línia S0565, «Entitats locals. Despeses foment del comerç detallista (bons de comerç)», la denominació de la línia i la descripció i finalitat, en els termes següents:  
València, 14 d'octubre de 2021.- El conseller d'Hisenda i Model Econòmic: Vicent Soler i Marco.